बता दें कि इससे पहले इसी साल भारत ने श्रीलंका को उसी के घर में टेस्ट, वनडे और टी20 में क्लीन स्वीप किया था। तब भारतीय टीम ने पहले तीन टेस्ट मैचों की सीरीज में सफाया किया था फिर 5 मैचों की वनडे सीरीज में और फिर एक एकमात्र टी20 मैच जीता था। इस तरह भारत ने श्रीलंका का 9-0 से सफाया किया था। हालांकि भारत से करारी शिकस्त मिलने के बाद श्रीलंका ने पाकिस्तान को टेस्ट सीरीज में 2-0 से हराया था। कुल मिलाकर उसका मनोबल जरूर बढ़ा होगा।